Bradán

Sa ghnáthchaint, tugtar bradán ar roinnt speiceas iasc sna géinis Salmo agus Oncorhynchus den fhine Salmonidae. Tá siad dúchasach do chraobh-aibhneacha imchuach an Atlantaigh Thuaidh (Salmo) agus an Aigéin Chiúin Thuaidh (Oncorhynchus).

 Speicis 
Rangaítear na seacht speiceas bradán a bhfuil tábhacht tráchtála ag baint leo sa dá ghéineas Salmo agus Oncorhynchus. Tá an bradán Atlantach (Salmo salar), a fhaightear ar dhá thaobh an Atlantaigh Thuaidh, sa ghéineas Salmo, in éineacht le níos mó ná 40 speiceas eile a dtugtar breac orthu go coitianta. Tá 12 speiceas aitheanta sa ghéineas Oncorhynchus a fhaightear go nádúrtha san Aigéan Ciúin Thuaidh amháin; tugtar “bradán” ar sé cinn acu agus “breac” ar an gcuid eile. Lasmuigh dá ngnáthóga dúchasacha, tugadh ríbhradáin isteach sa Nua-Shéalainn agus sa Phatagóin, agus tugadh bradáin coho, bradáin dhearga, agus bradáin Atlantacha isteach sa Phatagóin freisin.
BradáinGéineasPictiúrAinm coiteannAinm LaidineSalmo(Bradán Atlantach)120x120pxBradán AtlantachSalmo salar Linnaeus, 1758Oncorhynchus(Bradán an Aigéin Chiúin)120x120pxRíbhradánOncorhynchus tshawytscha (Walbaum, 1792)120x120pxBradán ketaOncorhynchus keta (Walbaum, 1792)120x120pxBradán cohoOncorhynchus kisutch (Walbaum, 1792)120x120pxBradán masuOncorhynchus masou (Brevoort, 1856)120x120pxBradán bándeargOncorhynchus gorbuscha (Walbaum, 1792)120x120pxBradán deargOncorhynchus nerka (Walbaum, 1792)

 Seanfhocail 
 Tá sláinte an bhradáin aige (faoi dhuine sláintiúil)
 Seacht scadáin sáithíonn siad bradán, Seacht mbradáin sáithíonn siad rón, Seacht rónta sáithíonn siad míol mór.

 Logainm 
 Léim an Bhradáin
 Maighean an Bhradáin

 Téarmaíocht 
 Cearc bhradáin: bradán baineann
 Coileach bradáin nó corránach: bradán fireann
 Maighreán: bradán óg
 Saothar bradáin: sceitheadh

 Féach freisin 
 Bradán fearna
 Eo feasa

 Tagairtí 

Catagóir:Éisc